पटना के बेउर जेल में बंद राजद विधायक अनंत सिंह व अन्य सात कैदियों को भागलपुर जेल भेजा जाएगा। इसकी तैयारी पूरी कर ली गई है। विधायक के वार्ड से मोबाइल मिलने के बाद जिला प्रशासन ने लिया सख्त निर्णय।
 पटना, जागरण संवाददाता। पिछले सप्ताह बेउर जेल (Beur Jail, Patna) में जिलाधिकारी डा. चंद्रशेखर सिंह के नेतृत्व में की गई छापेमारी में जेल के डिविजन वार्ड में बंद मोकामा के विधायक अनंत सिंह (RJD MLA Anant Singh) के कमरे में रखे बैग से मोबाइल मिलने को प्रशासन की ओर से गंभीरता से लिया जा रहा है। एक ओर पटना पुलिस की ओर से इस मोबाइल में लगे सिम कार्ड का सीडीआर निकालकर जांच शुरू कर दी गई है वहीं प्रशासन की ओर से भी इस मामले में कार्रवाई शुरू कर दी गई है। हालांकि, अभी तक पुलिस यह तय नहीं कर पा रही है कि बरामद मोबाइल का उपयोग अनंत सिंह ही कर रहे थे या कोई और। जिला प्रशासन की ओर से विधायक को भागलपुर केंद्रीय कारा भेजने की कार्रवाई अंतिम चरणों में है। इनके साथ ही सात अन्य कैदियों को भी भागलपुर जेल भेजने का प्रस्ताव है।
 जांच में जुटे पुलिस अधिकारियों की मानें तो, जेल के अंदर मोबाइल मिलने के मामले में जेल गेट पर तैनात हेड वार्डन की संलिप्तता की जांच के लिए सीसी टीवी कैमरे की तलाशी ली जा सकती है। वहीं दूसरी ओर, कारा प्रशासन की ओर से जब कैमरे की तलाशी ली गई तो शनिवार व रविवार की शाम को जेल गेट पर तैनात उच्च कक्षपाल को जेल के अंदर मोबाइल ले जाते हुए देखा गया। जेल के अंदर कैदियों को खैनी भी खिलाते देखा गया। जब दोनों उच्च कक्षपाल बाहर निकल रहे थे तो उनके हाथ से मोबाइल गायब था।
 कारा प्रशासन की ओर से तलाशी कराई गई परंतु किसी कैदी के पास मोबाइल नहीं मिला। कारा प्रशासन की ओर से सारे अधिकारियों व सुरक्षाकर्मियों को जेल के अंदर मोबाइल ले जाने पर रोक लगा दी गई है। आदेश का उल्लंघन करने पर आरोपी कक्षपाल पर कार्रवाई तो होगी ही जेल गेट पर तैनात सुरक्षाकर्मियों पर भी कार्रवाई की जाएगी। जेल के अंदर बंद कैदियों को बाहर से भोजन मंगवाने की छूट नहीं दी गई है। हालांकि इससे परेशानी भी होने लगी है। रोटी बनाने में काफी विलंब हो रहा है जिससे कैदियों को समय पर भोजन नहीं मिल पा रहा है। कारा प्रशासन की ओर से रोटी बनाने के लिए नई मशीनों की खरीदारी की जा रही है।
 
पटना के बेउर जेल में बंद राजद विधायक अनंत सिंह व अन्य सात कैदियों को भागलपुर जेल भेजा जाएगा। इसकी तैयारी पूरी कर ली गई है। विधायक के वार्ड से मोबाइल मिलने के बाद जिला प्रशासन ने लिया सख्त निर्णय। पटना, जागरण संवाददाता। पिछले सप्ताह बेउर जेल में जिलाधिकारी डा. चंद्रशेखर सिंह के नेतृत्व में की गई छापेमारी में जेल के डिविजन वार्ड में बंद मोकामा के विधायक अनंत सिंह के कमरे में रखे बैग से मोबाइल मिलने को प्रशासन की ओर से गंभीरता से लिया जा रहा है। एक ओर पटना पुलिस की ओर से इस मोबाइल में लगे सिम कार्ड का सीडीआर निकालकर जांच शुरू कर दी गई है वहीं प्रशासन की ओर से भी इस मामले में कार्रवाई शुरू कर दी गई है। हालांकि, अभी तक पुलिस यह तय नहीं कर पा रही है कि बरामद मोबाइल का उपयोग अनंत सिंह ही कर रहे थे या कोई और। जिला प्रशासन की ओर से विधायक को भागलपुर केंद्रीय कारा भेजने की कार्रवाई अंतिम चरणों में है। इनके साथ ही सात अन्य कैदियों को भी भागलपुर जेल भेजने का प्रस्ताव है। जांच में जुटे पुलिस अधिकारियों की मानें तो, जेल के अंदर मोबाइल मिलने के मामले में जेल गेट पर तैनात हेड वार्डन की संलिप्तता की जांच के लिए सीसी टीवी कैमरे की तलाशी ली जा सकती है। वहीं दूसरी ओर, कारा प्रशासन की ओर से जब कैमरे की तलाशी ली गई तो शनिवार व रविवार की शाम को जेल गेट पर तैनात उच्च कक्षपाल को जेल के अंदर मोबाइल ले जाते हुए देखा गया। जेल के अंदर कैदियों को खैनी भी खिलाते देखा गया। जब दोनों उच्च कक्षपाल बाहर निकल रहे थे तो उनके हाथ से मोबाइल गायब था। कारा प्रशासन की ओर से तलाशी कराई गई परंतु किसी कैदी के पास मोबाइल नहीं मिला। कारा प्रशासन की ओर से सारे अधिकारियों व सुरक्षाकर्मियों को जेल के अंदर मोबाइल ले जाने पर रोक लगा दी गई है। आदेश का उल्लंघन करने पर आरोपी कक्षपाल पर कार्रवाई तो होगी ही जेल गेट पर तैनात सुरक्षाकर्मियों पर भी कार्रवाई की जाएगी। जेल के अंदर बंद कैदियों को बाहर से भोजन मंगवाने की छूट नहीं दी गई है। हालांकि इससे परेशानी भी होने लगी है। रोटी बनाने में काफी विलंब हो रहा है जिससे कैदियों को समय पर भोजन नहीं मिल पा रहा है। कारा प्रशासन की ओर से रोटी बनाने के लिए नई मशीनों की खरीदारी की जा रही है।